CELEX: 32015R0896
Language: bg
Date: 2015-06-11
Title: Регламент (ЕС) 2015/896 на Комисията от 11 юни 2015 година за изменение на приложение IV към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества за Trichoderma polysporum щам IMI 206039, Trichoderma asperellum (с предишно наименование T. harzianum) щамове ICC012, T25 и TV1, Trichoderma atroviride (с предишно наименование T. harzianum) щамове IMI 206040 и T11, Trichoderma harzianum щамове T-22 и ITEM 908, Trichoderma gamsii (с предишно наименование T. viride) щам ICC080, Trichoderma asperellum (щам T34), Trichoderma atroviride щам I-1237, гераниол, тимол, захароза, ферисулфат (железен сулфат III), железен сулфат (железен сулфат II) и фолиева киселина във или върху определени продукти (Текст от значение за ЕИП)

12.6.2015   
            
            
               BG
            
            
               Официален вестник на Европейския съюз
            
            
               L 147/3
            
         РЕГЛАМЕНТ (ЕС) 2015/896 НА КОМИСИЯТА
   от 11 юни 2015 година
   за изменение на приложение IV към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества за Trichoderma polysporum щам IMI 206039, Trichoderma asperellum (с предишно наименование T. harzianum) щамове ICC012, T25 и TV1, Trichoderma atroviride (с предишно наименование T. harzianum) щамове IMI 206040 и T11, Trichoderma harzianum щамове T-22 и ITEM 908, Trichoderma gamsii (с предишно наименование T. viride) щам ICC080, Trichoderma asperellum (щам T34), Trichoderma atroviride щам I-1237, гераниол, тимол, захароза, ферисулфат (железен сулфат III), железен сулфат (железен сулфат II) и фолиева киселина във или върху определени продукти
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 5, параграф 1 от него,
   като има предвид, че:
   
               (1)
            
            
               За Trichoderma polysporum щам IMI 206039, Trichoderma asperellum (с предишно наименование T. harzianum) щамове ICC012, T25 и TV1, Trichoderma atroviride (с предишно наименование T. harzianum) щамове IMI 206040 и T11, Trichoderma harzianum щамове T-22 и ITEM 908, Trichoderma gamsii (с предишно наименование T. viride) щам ICC080, Trichoderma asperellum (щам T34), Trichoderma atroviride щам I-1237, захароза, гераниол и тимол не са определени конкретни МДГОВ, като веществата не са включени в приложение IV към Регламент (ЕО) № 396/2005, така че се прилага стойността по подразбиране, която е 0,01 mg/kg, определена в член 18, параграф 1, буква б) от посочения регламент. Ферисулфат (железен сулфат III), железен сулфат (железен сулфат II) и фолиева киселина са включени в приложение IV към Регламент (ЕО) № 396/2005.
            
         
               (2)
            
            
               По отношение на Trichoderma polysporum щам IMI 206039 (2), Trichoderma asperellum (с предишно наименование T. harzianum) щамове ICC012, T25 и TV1 (3), Trichoderma atroviride (с предишно наименование T. harzianum) щамове IMI 206040 и T11 (4), Trichoderma harzianum щамове T-22 и ITEM 908 (5), Trichoderma gamsii (с предишно наименование T. viride) щам ICC080 (6), Trichoderma asperellum (щам T34) (7) и Trichoderma atroviride щам I-1237 (8) Европейският орган за безопасност на храните („Органът“) не беше в състояние да стигне до заключение относно оценката на риска във връзка с приема с храна за потребителите, тъй като част от информацията не беше на разположение и беше необходимо допълнително разглеждане на въпроса от страна на лицата, които са ангажирани с управление на риска. Това допълнително разглеждане беше отразено в съответните доклади от преразглеждането (9), в които се стига до заключението, че тези вещества не са патогенни за човека и не се очаква да отделят токсини, които са от значение на здравето на човека. С оглед на тези заключения Комисията счита, че е целесъобразно да бъдат включени тези вещества в приложение IV към Регламент (ЕО) № 396/2005.
            
         
               (3)
            
            
               По отношение на тимол (10) Органът не беше в състояние да стигне до заключение относно оценката на риска във връзка с приема с храна за потребителите, тъй като част от информацията не беше на разположение, но в съответствие с Регламент за изпълнение (ЕС) № 568/2013 на Комисията (11) веществото беше одобрено, при условие че се представи потвърждаваща информация. Тимол се среща в естествен вид в растенията. С оглед на това се счита за целесъобразно това вещество да бъде временно включено в приложение IV към Регламент (ЕО) № 396/2005 до представянето от Органа на мотивирано становище в съответствие с член 12, параграф 1.
            
         
               (4)
            
            
               По отношение на гераниол (12) Органът не беше в състояние да стигне до заключение относно оценката на риска във връзка с приема с храна за потребителите, тъй като част от информацията не беше на разположение, но в съответствие с Регламент за изпълнение (ЕС) № 570/2013 на Комисията (13) веществото беше одобрено, при условие че се представи потвърждаваща информация. Гераниол се среща в естествен вид в растенията. С оглед на това се счита за целесъобразно това вещество да бъде временно включено в приложение IV към Регламент (ЕО) № 396/2005 до представянето от Органа на мотивирано становище в съответствие с член 12, параграф 1.
            
         
               (5)
            
            
               Захарозата е одобрена като основно вещество в съответствие с Регламент (ЕО) № 1107/2009 на Европейския парламент и на Съвета (14). С оглед на Регламент за изпълнение (ЕС) № 916/2014 на Комисията (15) Комисията счита, че е целесъобразно това вещество да бъде включено в приложение IV към Регламент (ЕО) № 396/2005.
            
         
               (6)
            
            
               Ферисулфат (железен сулфат III) не е активно вещество съгласно Регламент (ЕО) № 1107/2009. Поради това веществото не попада в приложното поле на Регламент (ЕО) № 396/2005. С оглед на това се счита за целесъобразно това вещество да бъде заличено от приложение IV към Регламент (ЕО) № 396/2005.
            
         
               (7)
            
            
               В Решение 2007/442/ЕО на Комисията (16) се предвижда невключването на фолиева киселина в приложение I към Директива 91/414/ЕИО на Съвета (17). Тъй като поради това член 12 от Регламент (ЕО) № 396/2005 не се прилага за фолиева киселина, е целесъобразно след вписването за фолиева киселина да се заличи бележка под линия 1, в която се прави препратка към посочената разпоредба.
            
         
               (8)
            
            
               Железен сулфат (железен сулфат II) и фолиева киселина са хранителни добавки съгласно Директива 2002/46/ЕО на Европейския парламент и на Съвета (18). Други вещества, изброени в приложение IV, са добавки в храните или овкусители. С оглед на това е целесъобразно да се измени текстът на бележка под линия 2, за да обхване в по-голям мащаб и друго конкретно законодателство в областта на храните и фуражите.
            
         
               (9)
            
            
               Въз основа на заключението на Органа и като се вземат под внимание факторите, които са от значение за разглеждания въпрос, съответните изменения на МДГОВ отговарят на съответните изисквания на член 5, параграф 1 и член 14, параграф 2 от Регламент (ЕО) № 396/2005.
            
         
               (10)
            
            
               Поради това Регламент (ЕО) № 396/2005 следва да бъде съответно изменен.
            
         
               (11)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IV към Регламент (ЕО) № 396/2005 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 юни 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 70, 16.3.2005 г., стр. 1.
   
      (2)  Европейски орган за безопасност на храните; Заключение относно партньорския преглед за оценка на риска от употребата на пестициди с активното вещество Trichoderma polysporum щам IMI 206039. EFSA Journal (Бюлетин на ЕОБХ), 2013; 11(1):3035. [38 стр.] doi:10.2903/j.efsa.2013.3035.
   
      (3)  Европейски орган за безопасност на храните; Заключение относно партньорския преглед за оценка на риска от употребата на пестициди с активното вещество Trichoderma asperellum щамове ICC012, T25 и TV1. EFSA Journal (Бюлетин на ЕОБХ), 2013; 11(1):3036. [61 стр.] doi:10.2903/j.efsa.2013.3036.
   
      (4)  Европейски орган за безопасност на храните; Заключение относно партньорския преглед за оценка на риска от употребата на пестициди с активното вещество Trichoderma atroviride щамове IMI-206040 и T11. EFSA Journal (Бюлетин на ЕОБХ), 2013; 11(1):3056. [29 стр.] doi:10.2903/j.efsa.2013.3056.
   
      (5)  Европейски орган за безопасност на храните, 2013. Заключение относно партньорския преглед за оценка на риска от употребата на пестициди с активното вещество Trichoderma harzianum Rifai щамове T-22 и ITEM-908. EFSA Journal (Бюлетин на ЕОБХ) 2013;11(10):3055, [47 стр.], doi:10.2903/j.efsa.2013.3055.
   
      (6)  Европейски орган за безопасност на храните; Заключение относно партньорския преглед за оценка на риска от употребата на пестициди с активното вещество Trichoderma gamsii ICC080. EFSA Journal (Бюлетин на ЕОБХ), 2013; 11(1):3062. [29 стр.] doi:10.2903/j.efsa.2013.3062.
   
      (7)  Европейски орган за безопасност на храните; Заключение относно партньорския преглед за оценка на риска от употребата на пестициди с активното вещество Trichoderma asperellum щам T34. EFSA Journal (Бюлетин на ЕОБХ), 2012; 10(5):2666. [37 стр.] doi:10.2903/j.efsa.2012.2666.
   
      (8)  Европейски орган за безопасност на храните; Заключение относно партньорския преглед за оценка на риска от употребата на пестициди с активното вещество [Trichoderma atroviride щам I-1237.]. EFSA Journal (Бюлетин на ЕОБХ), 2012; 10(10):2706. [33 стр.] doi:10.2903/j.efsa.2012.2706.
   
      (9)  
   
               —
            
            
               Доклад за преразглеждане за активното вещество Trichoderma polysporum IMI 206039. Във вида, в който е финализиран от Постоянния комитет по хранителната верига и здравето на животните на заседанието му на 11 юли 2008 г. с оглед на включването на Trichoderma polysporum IMI 206039 в приложение I към Директива 91/414/ЕИО. SANCO/1867/08 — rev. 6, 11 юли 2014 г.
            
         
               —
            
            
               Доклад за преразглеждане на активното вещество Trichoderma asperellum (с предишно наименование T. harzianum) ICC012. Във вида, в който е финализиран от Постоянния комитет по хранителната верига и здравето на животните на заседанието му на 11 юли 2008 г. с оглед на включването на Trichoderma asperellum (с предишно наименование T. harzianum) ICC012 в приложение I към Директива 91/414/ЕИО. SANCO/1842/08 — rev. 5, 11 юли 2014 г.
            
         
               —
            
            
               Доклад за преразглеждане на активните вещества Trichoderma gamsii ICC080 (с предишно наименование Trichoderma viride щам ICC080), Trichoderma asperellum T25* (преди идентифицирано като Trichoderma viride щам T-25) и Trichoderma asperellum TV1 (преди идентифицирано като Trichoderma viride щам TV1). Във вида, в който е финализиран от Постоянния комитет по хранителната верига и здравето на животните на заседанието му на 11 юли 2008 г. с оглед на включването на Trichoderma gamsii ICC080 (с предишно наименование Trichoderma viride strain ICC080), Trichoderma asperellum T25* (с предишно наименование Trichoderma viride щам T-25) и Trichoderma asperellum TV1 (с предишно наименование Trichoderma viride strain TV1) в приложение I на Директива 91/414/ЕИО. SANCO/1868/08 — rev. 6, 11 юли 2014 г.
            
         
               —
            
            
               Доклад за преразглеждане на активното вещество Trichoderma atroviride IMI 206040 (с предишно наименование T. harzianum IMI 206040). Във вида, в който е финализиран от Постоянния комитет по хранителната верига и здравето на животните на заседанието му на 11 юли 2008 г. с оглед на включването на Trichoderma atroviride IMI 206040 (с предишно наименование T. harzianum IMI 206040) в приложение I към Директива 91/414/ЕИО. SANCO/1866/08 — rev. 6, 11 юли 2014 г.
            
         
               —
            
            
               Доклад за преразглеждане на активното вещество Trichoderma atroviride (с предишно наименование T. harzianum) T-11. Във вида, в който е финализиран от Постоянния комитет по хранителната верига и здравето на животните на заседанието му на 11 юли 2008 г. с оглед на включването на Trichoderma atroviride (с предишно наименование T. harzianum) T-11 в приложение I към Директива 91/414/ЕИО. SANCO/1841/08 — rev. 6, 11 юли 2014 г.
            
         
               —
            
            
               Доклад за преразглеждане за активното вещество Trichoderma harzianum T-22. Във вида, в който е финализиран от Постоянния комитет по хранителната верига и здравето на животните на заседанието му на 11 юли 2008 г. с оглед на включването на Trichoderma harzianum T-22 в приложение I на Директива 91/414/ЕИО. SANCO/1839/08 — rev. 5, 11 юли 2014 г.
            
         
               —
            
            
               Доклад за преразглеждане на активното вещество Trichoderma harzianum ITEM 908. Във вида, в който е финализиран от Постоянния комитет по хранителната верига и здравето на животните на заседанието му на 11 юли 2008 г. с оглед на включването на Trichoderma harzianum ITEM 908 в приложение I към Директива 91/414/ЕИО. SANCO/1840/08 — rev. 6, 11 юли 2014 г.
            
         
               —
            
            
               Доклад за преразглеждане на активното вещество Trichoderma asperellum T34. Във вида, в който е финализиран от Постоянния комитет по хранителната верига и здравето на животните на заседанието му на 20 ноември 2012 г. с оглед на включването на Trichoderma asperellum T34 в приложение I на Директива 91/414/ЕИО. SANCO/12614/2012 — rev. 4, 20 ноември 2012 г.
            
         
               —
            
            
               Доклад за преразглеждане на активното вещество Trichoderma atroviride щам I-1237. Във вида, в който е финализиран от Постоянния комитет по хранителната верига и здравето на животните на заседанието му на 20 ноември 2012 г. с оглед на включването на Trichoderma atroviride щам I-1237 в приложение I към Директива 91/414/ЕИО. SANCO/12620/2012 — rev. 4, 20 ноември 2012 г.
            
         
      (10)  Европейски орган за безопасност на храните; Заключение относно партньорския преглед на оценката на риска от пестициди за активното вещество тимол. EFSA Journal (Бюлетин на ЕОБХ), 2012; 10(11):2916. [43 стр.] doi:10.2903/j.efsa.2012.2916.
   
      (11)  Регламент за изпълнение (ЕС) № 568/2013 на Комисията от 18 юни 2013 г. за одобряване на активното вещество тимол, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията (ОВ L 167, 19.6.2013 г., стр. 33).
   
      (12)  Европейски орган за безопасност на храните; Заключение относно партньорския преглед на оценката на риска от пестициди за активното вещество гераниол. EFSA Journal (Бюлетин на ЕОБХ), 2012; 10(11):2915. [44 стр.] doi:10.2903/j.efsa.2012.2915.
   
      (13)  Регламент за изпълнение (ЕС) № 570/2013 на Комисията от 17 юни 2013 г. за одобряване на основното вещество гераниол в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията (ОВ L 168, 20.6.2013 г., стр. 18).
   
      (14)  Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).
   
      (15)  Регламент за изпълнение (ЕС) № 916/2014 на Комисията от 22 август 2014 г. за одобряване на основното вещество захароза в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 251, 23.8.2014 г., стр. 16).
   
      (16)  Решение 2007/442/ЕО на Комисията от 21 юни 2007 г. за невключване на определени активни вещества в приложение I към Директива 91/414/ЕИО на Съвета и оттегляне на разрешенията за продукти за растителна защита, съдържащи тези вещества (ОВ L 166, 28.6.2007 г., стр. 16).
   
      (17)  Директива 91/414/ЕИО на Съвета от 15 юли 1991 година относно пускането на пазара на продукти за растителна защита (ОВ L 230, 19.8.1991 г., стр. 1).
   
      (18)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).
   
      ПРИЛОЖЕНИЕ
      Приложение IV към Регламент (ЕО) № 396/2005 се изменя, както следва:
      
                  1)
               
               
                  текстът в бележка под линия 2 се заменя със следния текст:
                  
                              „(2)
                           
                           
                              Вещества, включени в приложение IV, без да се засяга друго конкретно законодателство в областта на храните и фуражите, например относно добавките в храните, хранителните добавки, овкусителите и др.“;
                           
                        
            
                  2)
               
               
                  вписванията „Trichoderma polysporum щам IMI 206039“, „Trichoderma asperellum (с предишно наименование T. harzianum) щамове ICC012, T25 и TV1“, „Trichoderma atroviride (с предишно наименование T. harzianum) щамове IMI 206040 и T11“, „Trichoderma harzianum щамове T-22 и ITEM 908“, „Trichoderma gamsii (с предишно наименование T. viride) щам ICC080“, „Trichoderma asperellum (щам T34)“, „Trichoderma atroviride щам I-1237“, „захароза“, „гераниол (1) (2)“ и „тимол (1) (2)“ се добавят по азбучен ред;
               
            
                  3)
               
               
                  вписването „Ферисулфат (железен сулфат III)“ се заличава;
               
            
                  4)
               
               
                  позоваването на бележка под линия 1 след вписването„Фолиева киселина“ се заменя с позоваване на бележка под линия 2;
               
            
                  5)
               
               
                  добавя се позоваване на бележка под линия 2 след вписването „Железен сулфат (железен сулфат II)“.